Ισαάκ Μπόνγκα

Ο **Ισαάκ Εβόλουε Ετούε Μποφέντα Μπόνγκα** (Isaac Evolue Etue Bofenda Bonga) (γενν. 8 Νοεμβρίου 1999) είναι Γερμανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ για την Παρτίζαν Βελιγραδίου. Επιλέχθηκε από τους Φιλαδέλφεια 76ερς (δεύτερος γύρος, 39η συνολική επιλογή) στο NBA Ντραφτ του 2018 και αμέσως ανταλλάχθηκε στους Λος Άντζελες Λέικερς.

## Πρώτα χρόνια
Ο Μπόνγκα γεννήθηκε στο Νοϊβίτ της Γερμανίας από γονείς με καταγωγή από την Κινσάσα της Λαϊκής Δημοκρατίας του Κονγκό. Ο πατέρας του μετανάστευσε στη Γερμανία στις αρχές της δεκαετίας του 1990 με σχέδια να μετακομίσει στον Καναδά, αλλά αντίθετα έμεινε στη χώρα και άρχισε να ζει στη Φραγκφούρτη και στη συνέχεια στο Κόμπλεντς. Ο μεγαλύτερος αδερφός του Μπόνγκα, ο Τάρσις, παίζει ποδόσφαιρο για το Μόναχο του 1860, ενώ ο μικρότερος αδερφός του, Τζόσουα, παίζει επίσης καλαθοσφαίριση. Σε ηλικία 7 ετών, ο Μπόνγκα άρχισε να παίζει streetball στο Νοϊβίτ και δύο χρόνια αργότερα, έγινε μέλος της τοπικής ομάδας.

## Επαγγελματική σταδιοδρομία

### Σκάιλαϊνερς Φρανκφούρτης (2016–2018)
Τον Ιούνιο του 2016, ο Μπόνγκα υπέγραψε τετραετές συμβόλαιο με τη Σκάιλαϊνερς Φρανκφούρτης του Πρωταθλήματος Γερμανίας. Τον ίδιο μήνα προσκλήθηκε σε προπόνηση των Top 100 του NBA στο Σάρλοτσβιλ της Βιρτζίνια. Ο Μπόνγκα ήταν ένα από τα κορυφαία ευρωπαϊκά ταλέντα που επιλέχθηκαν για να παρακολουθήσουν το Basketball without Borders Camp Europe του 2016 στο Ελσίνκι, το Σεπτέμβριο του 2016.

Ο Μπόνγκα έκανε το ντεμπούτο του για τους Σκάιλαϊνερς σε ηλικία 16 ετών στις 23 Σεπτεμβρίου 2016, σε μια ήττα με 84–55 από την Μπρόζε Μπάμπεργκ, καθώς έπαιξε 28 δευτερόλεπτα.

### Λος Άντζελες Λέικερς (2018–2019)
Την 1η Μαΐου 2017, ο Μπόνγκα υπέγραψε με τους ατζέντηδες Τζέισον Ράνε και Θαντ Φούτσερ για να δηλωθεί στο NBA Ντραφτ του 2018 και μπήκε στο ντραφτ του 2018 ως ένας από τους 54 διεθνείς παίκτες εκείνης της χρονιάς. Στις 21 Ιουνίου 2018, ο Μπόνγκα επιλέχθηκε με την 39η συνολική επιλογή στο NBA Ντραφτ του 2018 από τους Φιλαδέλφεια 76ερς, για λογαριασμό των Λος Άντζελες Λέικερς. Στις 6 Ιουλίου, οι Λέικερς απέκτησαν επίσημα τον Μπόνγκα σε μια ανταλλαγή που περιελάμβανε τους 76ερς να τον ανταλλάξουν στους Λέικερς σε αντάλλαγμα μια επιλογή δεύτερου γύρου το 2019 και χρήματα. Μετά την απόκτηση, υπέγραψε ένα νέο κλιμακωτό συμβόλαιο με τους Λέικερς. Διορίστηκε στην ομάδα τους στην G League, Σάουθ Μπέι Λέικερς, στις 22 Οκτωβρίου, αφού εμφανίστηκε σε αγώνες προετοιμασίας για τους Λος Άντζελες Λέικερς. Στο ντεμπούτο του στην G League στις 3 Νοεμβρίου, ο Μπόνγκα σημείωσε 27 πόντους σε μια ήττα με 108–106 από τους Στόκτον Κινγκς.

Έκανε το ντεμπούτο του στο ΝΒΑ στις 7 Δεκεμβρίου 2018, παίζοντας 1 λεπτό και 7 δευτερόλεπτα εναντίον των Σαν Αντόνιο Σπερς. Στις 20 Δεκεμβρίου 2018, στάλθηκε πίσω στην G League. Ο Μπόνγκα ήταν κυρίως στον πάγκο σε 22 παιχνίδια στην πρώτη σεζόν του στο ΝΒΑ, όπου είχε μέσο όρο 0,9 πόντους και 1,1 ριμπάουντ. Σε αγώνες στην G League, είχε μέσο όρο 11,9 πόντους ανά αγώνα σε 31 αγώνες.

### Ουάσινγκτον Ουίζαρντς (2019–2021)
Στις 5 Ιουλίου 2019, ο Μπόνγκα ανταλλάχθηκε στους Ουάσινγκτον Ουίζαρντς, σε μια συμφωνία ανταλλαγής τριών ομάδων. Με τους Ουίζαρντς, είχε κατά μέσο όρο 5 πόντους, 3.4 ριμπάουντ, 1.2 ασίστ ανά αγώνα την πρώτη του σεζόν (2019–20). Τη σεζόν 2020-21, είχε μέσο όρο 2 πόντους, 1.7 ριμπάουντ και 0.6 ασίστ ανά αγώνα.

### Τορόντο Ράπτορς (2021–2022)
Ο Μπόνγκα υπέγραψε με τους Τορόντο Ράπτορς ως ελεύθερος στις 12 Αυγούστου 2021. Αγωνίστηκε σε 15 αγώνες της κανονικής περιόδου και είχε μία συμμετοχή στα πλέι οφ.

### Μπάγερν Μονάχου (2022–2024)
Στις 19 Αυγούστου 2022, ο Μπόνγκα υπέγραψε διετές συμβόλαιο με τη γερμανική Μπάγερν Μονάχου. Στις 18 Φεβρουαρίου 2024, κατέκτησε για δεύτερη φορά το κύπελλο Γερμανίας, επικρατώντας στον τελικό της Ουλμ με 81-65. Στις 14 Ιουνίου 2024, κατέκτησε το γερμανικό πρωτάθλημα κόντρα στην Άλμπα Βερολίνου, επικρατώντας στους τελικούς με 3-1. Τη σεζόν 2023-24, μέτρησε κατά μέσο όρο σε 31 ματς στην Ευρωλίγκα, 5.8 πόντους, 4.2 ριμπάουντ, 1.2 ασίστ και 0.7 κλεψίματα ανά 19’55”, ενώ στο γερμανικό πρωτάθλημα, σε 41 παιχνίδια, είχε 8.7 πόντους, 4.3 ριμπάουντ και 1.4 ασίστ ανά 18.8 λεπτά κατά μέσο όρο.

### Παρτιζάν Βελιγραδίου (2024–σήμερα)
Στις 10 Ιουλίου 2024, συμφώνησε με την σέρβικη Παρτιζάν Βελιγραδίου. Τη σεζόν 2024-25, μέτρησε κατά μέσο όρο 7.7 πόντους (41% στα τρίποντα, 93% στις βολές), 4.5 ριμπάουντ και 1.1 ασίστ στην Ευρωλίγκα, ενώ αντίστοιχα στην Αδριατική Λίγκα είχε 6.9 πόντους (40% στα τρίποντα, 69% στις βολές), 4.1 ριμπάουντ και 1.5 ασίστ. Στις 30 Ιουνίου 2025, ανανέωσε το συμβόλαιό του μέχρι το 2027.

## Στατιστικά σταδιοδρομίας

### ΝΒΑ

#### Κανονική περίοδος

|-
| style="text-align:left;"| 
| style="text-align:left;"| Λ. Ά. Λέικερς
| 22 || 0 || 5.5 || .152 || .000 || .600 || 1.1 || .7 || .4 || .2 || .9
|-
| style="text-align:left;"| 
| style="text-align:left;"| Ουάσινγκτον
| **66** || **49** || **18.9** || **.504** || **.352** || **.812** || **3.4** || **1.2** || **.7** || **.3** || **5.0**
|-
| style="text-align:left;"| 
| style="text-align:left;"| Ουάσινγκτον
| 40 || 8 || 10.8 || .370 || .277 || .625 || 1.7 || .6 || .3 || .2 || 2.0
|-
| style="text-align:left;"| 
| style="text-align:left;"| Τορόντο
| 15 || 0 || 4.6 || .231 || .250 || .625 || .5 || .3 || .5 || .1 || .8
|- class="sortbottom"
| style="text-align:center;" colspan="2"| Σταδιοδρομία
| 143 || 57 || 13.1 || .432 || .300 || .759 || 2.2 || .8 || .5 || .3 || 3.1

#### Play-in

|-
| style="text-align:left;"|2021
| style="text-align:left;"|Ουάσινγκτον
| 1 || 0 || 5.3 || .500 || 1.000 ||  || 1.0 || 1.0 || .0 || .0 || 3.0
|- class="sortbottom"
| style="text-align:center;" colspan="2"|Σταδιοδρομία
| 1 || 0 || 5.3 || .500 || 1.000 ||  || 1.0 || 1.0 || .0 || .0 || 3.0

#### Πλέι οφ

|-
| style="text-align:left;"| 2021
| style="text-align:left;"| Ουάσινγκτον
| **4** || 0 || 2.5 || .000 || .000 || — || .0 || .0 || .0 || **.3** || .0
|-
| style="text-align:left;"| 2022
| style="text-align:left;"| Τορόντο
| 1 || 0 || **3.0** || — || — || 1.000 || **1.0** || .0 || .0 || .0 || **2.0**
|- class="sortbottom"
| style="text-align:center;" colspan="2"| Σταδιοδρομία
| 5 || 0 || 2.6 || .000 || .000 || 1.000 || .2 || .0 || .0 || .2 || .4

## Εθνική ομάδα
Ο Μπόνγκα έπαιξε τόσο στο Ευρωπαϊκό Πρωτάθλημα Κ16 του 2014 όσο και του 2015 με την Εθνική Γερμανίας Κ16. Το 2017, συμμετείχε στο Παγκόσμιο Κύπελλο Κ19 του 2017 με την Εθνική Γερμανίας Κ19, έχοντας κατά μέσο όρο 6.6 πόντους σε 7 αγώνες, στην πορεία προς την 5η θέση.

Τον Νοέμβριο του 2017, κλήθηκε στην Εθνική Γερμανίας ανδρών για πρώτη φορά στην καριέρα του, για να λάβει μέρος στα προκριματικά για το Παγκόσμιο Κύπελλο του 2019. Σε ηλικία 18 ετών και 3 μηνών, έκανε το ντεμπούτο του στην Εθνική Γερμανίας στις 23 Φεβρουαρίου 2018, σε έναν αγώνα για τα προκριματικά του Παγκοσμίου Κυπέλλου εναντίον της Σερβίας, και έγινε ο νεότερος Γερμανός παίκτης που έπαιξε για την εθνική ομάδα τα τελευταία 40 χρόνια. Ο Μπόνγκα έπαιξε για τη Γερμανία στους Θερινούς Ολυμπιακούς Αγώνες του 2020 στο Τόκιο. Σε τέσσερις εμφανίσεις στους Ολυμπιακούς Αγώνες, είχε μέσο όρο 8 πόντους, 4.8 ριμπάουντ και 2.5 ασίστ ανά αγώνα.

Ο Βάγκνερ ήταν μέλος της Εθνικής Γερμανίας στο Παγκόσμιο Κύπελλο του 2023, όπου η ομάδα του κατέκτησε τον τίτλο, κερδίζοντας στον τελικό τη Σερβία με 83-77.

Το 2025 κατέκτησε με την εθνική το χρυσό μετάλλιο στο Ευρωμπάσκετ, νικώντας τον τελικό την Τουρκία με 88-83. Μάλιστα η Εθνική Γερμανίας, αναδείχτηκε πρωταθλήτρια, ούσα ανίκητη στην διοργάνωση.

## Διακρίσεις

### Εθνική Γερμανίας

* Παγκόσμιο Κύπελλο: 16x16εσ 2023

## Παραπομπές


## Εξωτερικοί σύνδεσμοι

* Προφίλ στο fiba.basketball

Κατηγορία:Γερμανοί καλαθοσφαιριστές
Κατηγορία:Σμολ φόργουορντ
Κατηγορία:Γερμανοί με καταγωγή από τη Λαϊκή Δημοκρατία του Κονγκό
Κατηγορία:Καλαθοσφαιριστές Εθνικής Γερμανίας Κ16
Κατηγορία:Καλαθοσφαιριστές Εθνικής Γερμανίας Κ19
Κατηγορία:Καλαθοσφαιριστές Εθνικής Γερμανίας
Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Παίκτες νικητές Παγκοσμίου Κυπέλλου FIBA
Κατηγορία:Καλαθοσφαιριστές Σκαϊλάινερς Φρανκφούρτης
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Λος Άντζελες Λέικερς
Κατηγορία:Καλαθοσφαιριστές του NBA
Κατηγορία:Γερμανοί καλαθοσφαιριστές στο NBA
Κατηγορία:Καλαθοσφαιριστές Σάουθ Μπέι Λέικερς
Κατηγορία:Καλαθοσφαιριστές D-League
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές Ράπτορς 905
Κατηγορία:Καλαθοσφαιριστές Μπάγερν Μονάχου
Κατηγορία:Καλαθοσφαιριστές Ευρωμπάσκετ 2025